Proiect

**GUVERNUL REPUBLICII MOLDOVA**

HOTĂRÂRE

nr.\_\_\_\_\_din\_\_\_\_\_\_\_\_\_\_\_\_\_\_\_\_2023

Chişinău

**privind aprobarea proiectului de lege**

**pentru modificarea** **unor acte normative**

**Guvernul HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea unor acte normative.

**PRIM-MINISTRU Natalia GAVRILIȚA**

Contrasemnează:

Ministru Economiei Dumitru Alaiba

Ministrul Justiției Sergiu Litvinenco

*Proiect*

**L E G E**

**pentru modificarea unor acte normative**

*(Inițiativa ”Dezvoltarea afacerilor la distanță în Republica Moldova /Contactless Business in Moldova”)*

Parlamentul adoptă prezenta lege organică.

**Art. I. –** La articolul 36 din **Legea nr. 69/2016 cu privire la organizarea activității notarilor** (Monitorul Oficial al Republicii Moldova, 2016, nr. 277-287, art. 588):

alineatul (4) se completează cu propoziția „Actele notariale în formă de document electronic se păstrează în condițiile prevăzute de legislație.”;

alineatul (7), după textul „predare a actelor notariale,” se completează cu textul „inclusiv a celor în formă de document electronic”.

**Art. II. -** **Legea nr. 246/2018 privind procedura notarială** (Monitorul Oficial al Republicii Moldova, 2019, nr. 30-37, art. 89), cu modificările ulterioare, se modifică după cum urmează:

1. Articolul 5:

La alineatul (2), cuvântul „părților” se substituie cu cuvântul „solicitantului”;

alineatul (8) va avea următorul cuprins:

„(8) Actul notarial purtând ștampila şi semnătura notarului sau semnătură electronică calificată (sigiliu electronic calificat) a notarului este de autoritate publică, se prezumă legal, veridic şi are forţă probantă şi, după caz, forţă executorie prevăzută de lege. Semnătura electronică calificată a notarului, aplicată pe actul notarial electronic, substituie ștampila și semnătura olografă a acestuia.”.

2. Se completează cu articolul 51 cu următorul cuprins:

„**Articolul 51.** Actul notarial în formă de document electronic

(1) Actul notarial în formă de document electronic se întocmește cu respectarea condițiilor de procedură stabilite de prezenta lege, Legea privind identificarea electronică și serviciile electronice și Regulamentul aprobat de Ministerul Justiției după consultarea Camerei Notariale.

(2) Actul notarial în formă de document electronic se întocmește dacă notarul și toți participanții sunt de acord, asigură prezența simultană și pot comunica față în față prin intermediul mijloacelor electronice de comunicare și dețin semnătura electronică calificată. Comunicarea la distanță nu se poate desfășura dacă cel puțin unul din participanți nu este de acord cu o astfel de comunicare sau dacă nu deține mijloacele tehnice necesare.

(3) Condițiile indicate la alin. (2) nu se consideră realizate dacă cel puțin una dintre părți sau notarul nu a asigurat în mod neîntrerupt percepția vizuală și auditivă pe parcursul desfășurării acțiunii.

(4) În formă de document electronic nu pot fi întocmite următoarele acte notariale:

a) certificarea aflării persoanei în viață sau a aflării unei persoane într-un anumit loc;

b) numirea, în cazurile prevăzute de lege, a custodelui sau a administratorului masei succesorale;

c) asigurarea probelor;

d) organizarea şi desfăşurarea licitaţiilor, certificarea etapelor procedurale ale licitaţiilor sau ale rezultatelor acestora;

e) autentificarea testamentelor;

f) primirea testamentului și a altor documente pe suport de hârtie la păstrare;

g) acte de protest al cambiilor;

h) acte de protest al cecurilor în caz de neplată;

i) alte cazuri prevăzute de lege.

(5) Modul de inițiere, desfășurare, încheiere a ședințelor de comunicare la distanță, precum și semnarea actelor notariale întocmite în formă de document electronic se stabilește de Ministerul Justiției după consultarea Camerei Notariale.”.

3. Articolul 6 se completează cu alineatul (4) cu următorul cuprins:

„(4) Actul notarial în formă de document electronic se consideră întocmit la sediul biroului notarului care l-a întocmit.”.

4. La articolul 8:

alineatul (1) se completează cu litera c1) cu următorul cuprins:

„c1) nu sunt întrunite condițiile prevăzute la art. 51;”;

la alineatul (2), cuvintele „sau documentele prezentate sunt incomplete” se substituie cu textul „ , documentele prezentate sunt incomplete sau nu corespund formei cerute de lege”;

se completează cu alineatul (21) cu următorul cuprins:

„(21) Suplimentar, notarul poate refuza întocmirea unui act notarial la distanță în cazul:

a) existenței dubiilor cu privire la certitudinea identificării solicitantului sau a altor participanți;

b) unei situații când, potrivit convingerii notarului, stabilirea voinței participanților sau explicarea conținutului și efectelor juridice a actului solicitat impune necesitatea prezenței fizice a participanților;

c) identificării unui risc ținând cont de natura, scopul actului sau valoarea acestuia.”;

se completează cu alineatul (4) cu următorul cuprins:

„(4) Decizia notarului de a nu îndeplini actul notarial la distanță nu poate fi contestată.”.

5. Articolul 12 se completează cu alineatele (5) și (6) cu următorul cuprins:

„(5) În cazul întocmirii actelor notariale la distanță prin comunicarea la distanță, identitatea participanților se stabilește cumulativ prin actul de identitate și prin programul de identificare electronică (eKYC - Electronic Know Your Customer), cu confruntarea obligatorie a informației cu datele din Registrul de Stat al Populației.

(6) Stabilirea și verificarea identității participanților de către notar se face în conformitate cu rigorile prezentei legi, în baza imaginii video și semnalului audio transmise prin mijloacele electronice de comunicare. La începutul fiecărei ședințe, fiecare participant se va identifica și va prezenta spre vizualizare actul său de identitate, inclusiv va transmite notarului copia actului de identitate. Actul de identitate, care conține datele cu caracter personal și fotografia persoanei ce se identifică, va fi prezentat în modul în care acestea să fie clar vizibile și fotografia să poată fi confruntată cu imaginea persoanei care se identifică.”.

6. Articolul 15 se completează cu alineatul (9) cu următorul cuprins:

„(9) În cazul întocmirii actul notarial în formă de document electronic aplicarea semnăturii electronice de către participanți poate avea loc în prezența notarului sau la distanță.”.

7. La articolul 17 alineatul (3), litera a) se completează cu textul „și de Regulamentul cu privire la cerințele și modalitățile de autentificare a actelor notariale la distanță/electronic, aprobat de Ministerul Justiției”.

8. Articolul 19 alineatul (6) se completează cu o propoziție cu următorul cuprins: „În cazul actului notarial electronic, când acesta este alcătuit din mai multe fi, se va asigura că toate filele sunt cuprinse într-un singur document electronic integru, pe care se va aplica semnătura electronică.”.

9. Articolul 24:

la alineatul (1):

litera e), după cuvintele „faptului prezentării lor în persoană”, se completează cu cuvintele „sau prezentării prin mijloace electronice de comunicare”;

litera i) se completează cu textul „ , cu sau fără prezența fizică”;

litera m) se completează cu textul „ , după caz”;

la alineatul (2):

litera a) se completează cu textul „și, în cazul actelor notariale electronice, adresa electronică”;

litera h) se completează cu textul „ , după caz”.

10. Articolul 26 se completează cu alineatul (11), cu următorul cuprins:

„(11) Duplicatul actului notarial poate fi solicitat prin cerere scrisă pe suport de hârtie sau în formă de document electronic. Duplicatul poate fi eliberat în formă de document electronică sau pe suport de hârtie indiferent dacă actul notarial inițial a fost întocmit pe suport de hârtie sau în formă de document electronic.”.

11. Articolul 28 se completează cu alineatul (7), cu următorul cuprins:

„(7) Actele notariale întocmite în formă de document electronic nu pot fi rectificate, iar remedierea erorilor se efectuează doar prin întocmirea unei încheieri de rectificare. Încheierea de rectificarea este parte integrantă a actului.”.

12. Articolul 43 se completează cu alineatul (11) cu următorul cuprins:

„(11) Se învestesc cu formulă executorie în formă electronică doar actele care au fost semnate și autentificate în formă electronică.”.

13. Articolul 48:

la alineatul (2), după cuvintele „semnătura și ștampila traducătorului”, se completează cu cuvintele „sau, dacă înscrisurile traduse sunt în formă electronică, cu semnătura electronică calificată a traducătorului.”;

se completează cu alineatul (31) cu următorul cuprins:

„(31) În cazul legalizării electronice a semnăturii traducătorului, copia legalizată în formă electronică și traducerea se cuprind într-un singur document electronic integru, pe care se aplică semnătura electronică calificată a notarului.”.

14. La articolul 50 alineatul (1), cuvintele „a actului juridic sau certificatului notarial” se substituie cu cuvintele „a dreptului născut în temeiul actului juridic sau certificatului notarial”.

15. Articolul 56:

la alineatul (1) cuvintele „tipărită pe suport de hârtie” se exclud;

alineatul (3) după cuvintele „se anexează varianta tipărită” se completează cu cuvintele „sau în varianta pregătită pentru tipar, în cazul certificatului notarial electronic,”

la alineatul (4) după cuvintele „numărul de pagini” se exclude cuvântul „tipărite”.

16. Articolul 57:

la alineatul (2) cuvintele „pe suport de hârtie al” se exclud;

alineatul (3) va avea următorul cuprins:

„(3) Dacă certificarea se efectuează în legătură cu întocmirea unui act notarial, informația în formă electronică privind timpul preluării datelor din registrele de publicitate se anexează la certificatul întocmit sau la dosarul actului notarial întocmit, după caz fiind imprimată pe hârtie.”.

17. La articolul 90, alineatul (1) se completează cu propoziția „Cetățenii străini vor putea beneficia de acte notariale întocmite în formă de document electronic numai dacă dețin permis de ședere valabil.”.

**Art. III. – Legea securității și sănătății în muncă al Republicii Moldova nr. 186/2008** (Monitorul Oficial al Republicii Moldova, 2008, nr. 143-144, art. 587), cu modificările ulterioare, se modifică după cum urmează:

1. Articolul 3, alineatul (1) se completează cu litera b1) cu următorul cuprins:

“b1) lucrătorilor care prestează munca de la distanță, în limitele și condițiile convenite de comun acord cu angajatorul și stipulate în contractul individual de muncă.”

1. La articolul 13:

litera l) după cuvintele “numai persoane” se completează cu cuvintele “inclusiv cele care urmează să presteze munca la distanță,” și mai departe după text

litera u) după cuvintele “asigure lucrătorii” se completează cu cuvintele “inclusiv cei care prestează muncă la distanță” și mai departe după text

litera v) și litera x) după cuvintele “gratuit lucrătorilor” se completează cu cuvintele “inclusiv celor care prestează muncă la distanță”

se completează cu litera y) cu următorul cuprins:

y) să delimiteze și să stabilească prin contractul individual de muncă, de comun acord cu lucrătorul care prestează munca la distanța atribuțiile de securitate și sănătate în muncă care îi revin angajatorului și cele care îi revin lucrătorului.”

1. Articolul 14, alineatul (1), litera a) după cuvintele “în particular” se completează cu cuvintele “inclusiv cei care prestează munca la distanță;”
2. La articolul 15:

alineatul (1) după cuvintele “reprezentanții acestora” se completează cu cuvintele “inclusiv cei care prestează munca la distanță” și mai departe după text

alineatul (3) după cuvintele “reprezentanții lucrătorilor” se completează cu cuvintele “inclusiv cei care prestează munca la distanță” și mai departe după text

alineatul (4), alineatul (5) și alineatul (7) după cuvintele “reprezentanții lucrătorilor” se completează cu cuvintele “inclusiv cei care prestează munca la distanță” și mai departe după text.

1. La articolul 17 alineatul (1) după cuvintele “fiecare lucrător” se completează cu cuvintele “inclusiv cei care prestează muncă la distanță” și mai departe după text.
2. La articolul 19:

la alineatul (1) după cuvintele “Fiecare lucrător” se completează cu cuvintele “inclusiv cei care prestează munca la distanță” și mai departe după text.

alineatul (2) se completează cu litera h) cu următorul cuprins:

“h) să organizeze și să întrețină locul său de muncă la distanță, precum și să asigure securitatea și sănătatea în muncă, respectând cerințele stabilite de comun acord cu angajatorul în contractul individual de muncă, în cazul lucrătorilor care prestează munca la distanță.”

1. La articolul 20 după cuvintele “Fiecare lucrător” se completează cu cuvintele “inclusiv cei care prestează munca la distanță” și mai departe după text.
2. Articolul 22 se completează cu alineat nou, alineatul (3) cu următorul cuprins:

“(3) Angajatorii în comun cu lucrătorii din grupurile sensibile la riscuri specifice, care prestează munca la distanță, delimitează și stabilesc prin contractul individual de muncă, obligațiunile de securitate și sănătate în muncă care revin angajatorului și cele care revin lucrătorului din grupurile sensibile la riscuri specifice, care prestează muncă la distanță.”

**Art. IV. – Legea cu privire la investițiile în activitatea de întreprinzător nr. 81/2004** (Monitorul Oficial al Republicii Moldova, 2008, nr. 64-66, art. 344), cu modificările și completările ulterioare, se completează cu articolul 231 cu următorul cuprins:

“**Articolul 231**. Interacțiunea între investitor și autoritățile publice.”

1. În scopul stimulării investițiilor și promovării interacțiunii directe între investitorii străini și prestatorii de servicii publice în sensul Legii nr.234/2021 cu privire la serviciile publice Guvernul asigură disponibilitatea Registrului de stat al serviciilor publice precum și a informațiilor, formularelor, instrucțiunilor, cererilor și altor documente necesare prestării serviciilor publice necesare activității investiționale și antreprenoriale în limba engleză.
2. Informații, formulare, instrucțiuni, cereri și alte documente plasate în Registrul de stat al serviciilor publice în limba engleză au aceeași forță juridică ca și informațiile, formularele, instrucțiunile și alte documente publicate în limba de stat.
3. Se interzice autorităților publice și prestatorilor de servicii publice să refuze acceptarea cererilor, solicitărilor și a documentelor depuse de investitori în limba engleză cu condiția că acestea au fost depuse cu respectarea cerințelor legale în privința formei și a conținutului acestora, inclusiv din perspectiva utilizării semnăturilor electronice în condițiile legii.

**Art. V. – Legea privind regimul străinilor în Republica Moldova nr. 200/2010** (Monitorul Oficial al Republicii Moldova, 2010, nr. 179-181 art. 610), cu modificările și completările ulterioare, se modifică după cum urmează:

1. Articolul 3 se completează cu trei noțiuni noi, după cum urmează:

”*identificarea inițială a străinilor* – identificarea și evidența inițială a străinilor cu atribuirea identificatorului unic al persoanei fizice (IDNP) fără eliberarea actelor de identitate efectuată în condițiile prezentei legi;

*Serviciul guvernamental de identitate și semnătură electronică mobilă* – soluție de identitate electronică bazată pe aplicații mobile, ce are ca obiectiv principal oferirea instrumentului de autentificare și semnare a documentelor electronice, inclusiv prin intermediul sistemelor informaționale integrate cu serviciul electronic guvernamental integrat de semnătură electronică.

*identitate electronică* – datele de identificare a persoanei în format electronic, reprezentând în mod unic o persoană fizică.”

1. Se completează cu un articol nou, articolul 51 cu următorul cuprins:

“**Articolul 51**. Identificarea inițială a străinilor

1. Identificarea inițială a străinilor constă în identificarea acestora în baza actelor de identitate ale acestora, prin prezența fizică sau prin utilizarea mijloacelor electronice în condițiile prezentei legi prin atribuirea identificatorului unic al persoanei fizice (IDNP) și fără eliberarea actelor de identitate.
2. În cazul intrării străinului în Republica Moldova, identificarea inițială a acestuia se efectuează de către organele Poliției de Frontieră prin introducerea informației și a datelor necesare în Sistemul informațional integrat “Registrul de stat al populației”.
3. În cazul sosirii străinului pe segmentul transnistrean al frontierei moldo-ucrainene, necontrolat de autoritățile moldovenești, evidența inițială a acestuia se efectuează de către către I.P. “Agenția Servicii Publice” prin introducerea informației și a datelor necesare în Sistemul informațional integrat “Migrație și Azil”.
4. În cazul când străinul nu intră pe teritoriul Republicii Moldova și solicită atribuirea identificatorului unic al persoanei fizice (IDNP), evidența inițială a acestuia se efectuează:
5. de către oficiile consulare și subdiviziunile Ministerului Afacerilor Externe și Integrării Europene în condițiile Legii cu privire la taxele consulare nr. 242/2010;
6. prin accesarea și utilizarea de către străinul solicitant al Serviciul guvernamental de identitate și semnătura electronică mobilă;
7. de către autoritatea competentă pentru străini, în baza cererii depuse de reprezentantul străinului care acționează în baza împuternicirilor de reprezentare, în baza semnăturii electronice emise de investitori prin utilizarea Sistemului informațional automatizat „Registrul împuternicirilor de reprezentare în baza semnăturii electronice (MPower)”. Modelul cererii precum și procedura evidenței inițiale prevăzută la prezenta litera (c) se aprobă de autoritatea competentă pentru străini.
8. Articolul 32 se completează cu un alineat nou, (21) cu următorul cuprins:

(21) Cererea de acordare a dreptului de ședere provizorie, împreună cu documentele indicate la alin. (2) al prezentului articol, se depune la autoritatea competentă pentru străinii după cum urmează:

1. pe suport de hârtie, personal de către străinul solicitant sau de către reprezentantul acestuia care acționează în baza împuternicirilor de reprezentare în baza semnăturii electronice emise de investitori prin utilizarea Sistemului informațional automatizat „Registrul împuternicirilor de reprezentare în baza semnăturii electronice (MPower)”; sau
2. în formatul electronic, fiind transmisă autorității competente pentru străini în forma documentelor electronice semnate de semnătura electronică eliberată în condițiile legii. În acest caz fiecare document atașat la cererea de acordare a dreptului de ședere provizorie urmează a fi semnat de semnătura electronică a solicitantului.
3. La Articolul 431

La alin. (5) cuvintele “la ghișeul unic al autorității competente pentru străini” se substituie cu cuvintele “, în condițiile prevăzute de prezentul Capitol IV1,” și mai departe după text.

se completează cu alineate noi, (12), (13) și (14) cu următorul cuprins:

“(12) Depunerea actelor pentru acordarea sau prelungirea dreptului de ședere provizorie în scop de muncă, prevăzută de acest Capitol IV1 se efectuează după cum urmează:

1. pe suport de hârtie la ghișeul unic al autorității competente pentru străini, personal de către beneficiarul solicitant sau de către reprezentantul acestuia care acționează în baza împuternicirilor de reprezentare în baza semnăturii electronice emise de investitori prin utilizarea Sistemului informațional automatizat „Registrul împuternicirilor de reprezentare în baza semnăturii electronice (MPower)”; sau
2. în formatul electronic, fiind transmisă autorității competente pentru străini în forma documentelor electronice semnate de semnătura electronică eliberată în condițiile legii. În acest caz, fiecare document atașat la cererea de acordare a dreptului de ședere provizorie urmează a fi semnat cu semnătura electronică a solicitantului.

(13) Străinul care a trecut procesul de identificare inițială în conformitate cu prevederile art. 51 alin. (4) din prezenta lege, este în drept să presteze muncă fără obținerea unei vize, a dreptului de aflare sau a dreptului de ședere provizorie, fără obținerea prealabilă a dreptului de ședere provizorie în scop de muncă și a unui permis de ședere provizorie cu condiția îndeplinirii cumulativă a următoarelor condiții:

1. lucrătorul imigrant deține identificatorul unic al persoanei fizice (IDNP) și identitatea electronică în condițiile legii;
2. lucrătorul imigrant nu se află și nu se va afla pe durata prestării muncii pe teritoriul Republicii Moldova pentru o perioadă mai mare de 183 de zile pe parcursul anului fiscal;
3. lucrătorul imigrant nu are calitatea de rezident fiscal al Republicii Moldova în condițiile Codului Fiscal al Republicii Moldova;
4. munca se prestează în baza contractului individual de muncă încheiat în forma documentului electronic semnat cu semnătura electronică calificată, eliberată în condițiile legii.

(14) Dacă la inițierea raporturilor de muncă sau pe durata acestora solicitantul nu îndeplinește cel puțin una din condițiile indicate la alin. (13) din prezentul articol, acesta nu este în drept să beneficieze de regimul prevăzut de prevederile alin. (13) din prezentul articol. În acest caz, străinul este în drept să desfășoare munca în condițiile generale prevăzute de Capitolul IV1 din prezenta lege.”

1. La Articolul 432:

la alin. (2) cuvintele “la ghișeul unic” se exclud.

la alin. (4) cuvintele “la ghișeul unic” se exclud.

alin. (5) se abrogă.

la alin. (8) cuvintele “la ghișeul unic” se exclud.

1. La Articolul 4314 alin. (3) cuvintele “la ghișeul unic” se exclud.
2. La Articolul 4315 alin. (2) cuvintele “la ghișeul unic” se exclud.

**Art. VI.** – **Legea cu privire la taxele consulare nr. 242/2010** (Monitorul Oficial al Republicii Moldova, 2010, nr. 231-234 art. 732), cu modificările și completările ulterioare, se modifică după cum urmează:

1. Articolul 4 se completează cu o litera nouă, lit. p) cu următorul cuprins:

“p) atribuirea identificatorului unic al persoanei fizice (IDNP) străinilor fără sosirea lor pe teritoriul Republicii Moldova prin utilizarea mijloacelor electronice și a sistemelor informaționale integrate.”

1. Anexa 1 se completează cu rândul nou, 9, cu următorul cuprins:

|  |  |  |
| --- | --- | --- |
| 9 | atribuirea identificatorului unic al persoanei fizice (IDNP) străinilor fără sosirea lor pe teritoriul Republicii Moldova prin utilizarea mijloacelor electronice și a sistemelor informaționale integrate | 100 |

**Art. VII. – Legea privind sistemul public de asigurări sociale nr.489/1999** (Monitorul Oficial al Republicii Moldova, 2000, nr. 1-4, art. 2), cu modificările și completările ulterioare, se modifică după cum urmează:

1. La articolul 4 pct.1) se completează în final cu textul ”cu excepția străinilor angajați în condițiile alin. (12) al articolului 431 al Legii nr. 200/2010 privind regimul străinilor în Republica Moldova, pe perioada respectării condițiilor prevăzute la alineatul respectiv.”
2. Articolul 19 alineatul (6) se completează în final cu textul ”cu excepția străinilor angajați în condițiile alin. (12) al articolului 431 al Legii nr. 200/2010 privind regimul străinilor în Republica Moldova pe perioada respectării condițiilor prevăzute la alineatul respectiv.”.

**Art. VIII. – Articolul 9 din Legea cu privire la asigurarea obligatorie de asistență medicală nr.1585/1998** (Monitorul Oficial al Republicii Moldova, 1998, nr. 38/39, art. 280), cu modificările și completările ulterioare, se completează cu alineatul (11) cu următorul cuprins:

“(11) Străinii angajați în condițiile alineatului (13) al articolului 431 al Legii nr. 200/2010 privind regimul străinilor în Republica Moldova, pe perioada respectării condițiilor prevăzute la alineatul respectiv, nu au obligația asigurării obligatorie de asistență medicală.”

**Art. IX. – Articolul 4 din** Legea nr. 1593/2002 cu privire la mărimea, modul și termenele de achitare a primelor de asigurare obligatorie de asistență medicală (Monitorul Oficial al Republicii Moldova, 2003, nr. 18–19, art. 57), cu modificările și completările ulterioare, se completează cu alineatul (3) cu următorul cuprins:

“(3) Străinii angajați în condițiile alineatului (13) al articolului 431 al Legii nr. 200/2010 privind regimul străinilor în Republica Moldova, pe perioada respectării condițiilor prevăzute la alineatul respectiv, nu au obligația asigurării obligatorie de asistență medicală.”

**Art. X.** – (1) Prezenta lege intră în vigoare în 3 luni de la data publicării în Monitorul Oficial al Republicii Moldova.

(2) Guvernul, în termen de 6 luni de la data intrării în vigoare a prezentei legi va aduce actele sale normative în concordanță cu prezenta lege.

(3) Ministerul Justiției, în termen de 3 luni de la data publicării prezentei legi va aduce actele sale normative în concordanță cu prezenta lege și va aproba actele normative necesare pentru punerea în aplicare și implementarea prezentei legi.

(4) Cheltuielile efectuate pentru investiții, dotări și alte utilități necesare desfășurării activității electronice notariale se scad din veniturile brute ale notarilor pentru o durată de 3 ani de la punerea în aplicare a acestei legi.

(5) Sistemul informațional „E-Notar”, prin care se vor înregistra actele notariale în formă de document electronic și care va fi deținut de Camera Notarială urmează a fi creat în termen de 3 ani de la intrarea în vigoare a prezentei legi.

(6) Registrele pe format de hârtie vor fi substituite cu registrele electronice după crearea și punerea acestora în aplicare. Data punerii în aplicare se va stabili printr-un act al Ministerului Justiției, după consultarea Camerei Notariale.

(7) Actele notariale în formă de document electronic se vor întocmi în mod gradual. Contractele sub formă de document electronic se vor autentifica doar dacă au fost create condițiile tehnice pentru înregistrarea provizorie de către notar a drepturilor născute în temeiul acestora.